Diari Oficial de la Generalitat Valenciana


Sumari del DOGV 4273, del 18-06-2002 (2002/5938)

Notificació al senyor Rafael Ruiz Rabasco.
------------------------------------------

### Dades del document

Número de DOGV
:   4273

Data del DOGV
:   18-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5938


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Rafael Ruiz Rabasco. [2002/Q5938]
  
Atés que no s'ha pogut realitzar la notificació al senyor Rafael Ruiz Rabasco i segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article esmentat, es publica el text íntegre de la Resolució adoptada pel conseller d'Obres Públiques, Urbanisme i Transports, el 13 de març de 2002 (RA-104/2001).
  
Vist el recurs d'alçada interposat pel senyor Rafael Ruiz Rabasco contra la Resolució del director general d'Urbanisme i Ordenació Territorial, de 2 de novembre de 2000, per la qual es denegava l'autorització per a la construcció d'un habitatge unifamiliar agrícola, en sòl classificat com a no urbanitzable, en el terme municipal de Rojales (Alacant) i de conformitat amb els següents:
  
Antecedents de fet
  
1. Després de l'oportuna tramitació seguida davant de la Comissió Territorial d'Urbanisme d'Alacant, el director general d'Urbanisme i Ordenació Territorial, mitjançant Resolució de 2 de novembre de 2000, va denegar l'autorització sol·licitada pel senyor Rafael Ruiz Rabasco, per a la construcció d'un habitatge unifamiliar agrícola, en el polígon 8, parcel·la 69, en sòl classificat com a no urbanitzable, del terme municipal de Rojales (Alacant).
  
2. Notificada l'anterior resolució a l'interessat el 8 de febrer de 2001, mitjançant escrit que presenta el dia 8 de març de 2001, s'interposa recurs d'alçada, en súplica de concessió de l'autorització sol·licitada.
  
3. Els servicis territorials d'Urbanisme d'Alacant emet informe de 3 de desembre del 2001.
  
4. Traslladat el recurs a l'Ajuntament de Rojales perquè formulara les al·legacions que tinguera per convenient, ha transcorregut el termini fixat en l'article 112 de la Llei 30/1992, de 26 de novembre, sense que s'hagen realitzat.
  
5. L'11 de març de 2002, el Servici Jurídic va informar favorablement sobre la proposta de resolució desestimatòria formulada per la Direcció General d'Urbanisme i Ordenació Territorial en relació amb el recurs d'alçada interposat contra la resolució anteriorment mencionada.
  
Fonaments de dret
  
1. El present recurs d'alçada és admissible ja que complix els requisits exigits per la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i Procediment Administratiu Comú, relatius a la competència de l'òrgan per a resoldre el recurs (article 114.1), a la legitimació del recurrent per a interposar-lo (article 107.1), al termini d'interposició (un mes segons l'article 115.1) i a l'acte objecte del recurs, ja que es tracta d'una resolució administrativa (article 107. l).
  
2. La resolució impugnada es fonamenta en el fet que el terreny sobre el qual se sol·licita la construcció d'un habitatge unifamiliar es troba classificat com a sòl no urbanitzable protegit Llacuna de la Mata, classificació que deriva del nou Pla General d'Ordenació Urbana del municipi de Rojales aprovat per la Comissió Territorial d'Urbanisme d'Alacant en sessió celebrada el dia 11 de juliol de 2000, publicat en el Butlletí Oficial de la Província d'Alacant el dia 15 de setembre de 2000.
  
3. El recurrent al·lega que en el moment de presentar-se la sol·licitud (27 de març del 2000), el sòl en qüestió estava classificat com a sòl no urbanitzable rústic, complint les ordenances vigents en eixe moment, les quals emparaven la construcció pretesa, circumstància esta que porta al recurrent a considerar la resolució emesa com a no ajustada a dret.
  
4. La resolució emesa va ser dictada una vegada transcorregut el termini de dos mesos que disposava l'administració per a resoldre, no obstant això, segons el que establix l'article 57.1.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i article 152 del Reglament de Planejament de la Comunitat Valenciana aprovat per Decret 201/1998, de 15 de desembre, del Govern Valencià, «la resolució per la qual es convoca el període d'informació pública dels plans produirà l'efecte suspensiu de llicències que la llei estatal associa a l'aprovació inicial d'ells, sense que siga necessari ni exigible que l'esmentada resolució assenyale expressament les àrees afectades per la suspensió».
  
Així mateix, per Acord del Govern Valencià, de 3 de novembre de 1999 (DOGV de 8 de novembre de 1999), es van adoptar mesures cautelars de protecció en les zones humides delimitades en el Projecte de Catàleg de Zones Humides de la Comunitat Valenciana.
  
La Conselleria de Medi Ambient, mitjançant Orde d'1 de juny de 2000 (DOGV núm. 3.769, de 12.06.00), va acordar iniciar el procediment de revisió i ordenació dels plans rectors d'ús i gestió de les zones humides del sud d'Alacant, entre els que es troba el Pla Rector d'Ús i Gestió del Paratge Natural de les Llacunes de la Mata aprovat per Decret 49/1995, de 22 de març.
  
A la vista de l'anterior, cal concloure que els terrenys on es pretén la construcció de l'habitatge unifamiliar agrícola es troben afectats pel Pla Rector d'Ús i Gestió del Paratge Natural de les Llacunes de la Mata aprovat per Decret 49/1995, de 22 de març, així com per la suspensió de llicències derivada de la tramitació del nou Pla General d'Ordenació Urbana del municipi de Rojales, i és a més incompatible amb les previsions d'este, per la qual cosa procedix desestimar el recurs d'alçada interposat pel senyor Rafael Ruiz Rabasco.
  
5. El conseller d'Obres Públiques, Urbanisme i Transports és competent per a resoldre el recurs interposat, de conformitat amb el que establix l'article 7 del Reglament Orgànic de la Conselleria d'Obres Públiques, Urbanisme i Transports, Decret 210/2001, de 18 de desembre, i el Decret 77/1996, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
Desestimar el recurs d'alçada interposat pel senyor Rafael Ruiz Rabasco contra la Resolució del director general d'Urbanisme i Ordenació Territorial, de 2 de novembre del 2000, per la qual es denegava l'autorització prèvia per a la construcció d'un habitatge unifamiliar agrícola, en la partida Torrejón de San Bruno, parcel·la 69, polígon 8, en sòl classificat com a no urbanitzable, del terme municipal de Rojales, i confirmar la resolució impugnada en la seua integritat.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del sendemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que puga interposar qualsevol altre recurs que estime oportú.
  
València, 13 de març de 2002.- El conseller d'Obres Públiques, Urbanisme i Transports: José Ramón García Antón.